ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

380 


ΑΘΗΝΑ 
24 ΙΟΥΝΙΟΥ 1991 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 12,200 στρεμμάτων στη θέση Τρύ¬ 
πες Λύκου της Κοινότητας Παραλίας Αυλίδας Ν. Εύβοιας. . 1 

ΠΟΛΕΟΔΟΜΙΑ 


ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του δήμου Π. Φαλήρου 

(Ν. Αττικής). ... ..., 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών (Ν. Αττικής). 3 


ΑΠΟΦΑΣΕΙΣ 

Τροποποίηση ρυμ. σχεδίου Δ. Πάτρας Ν. Αχαΐας. 4 



ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 873 (1) 

Κήρυξη αναδασωτέας έκτασης 12,200 στρεμμάτων στη θέση Τρύπες 
Λύκου της Κοινότητας Παραλίας Αυλίδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάζεις του Ν. 3200/55 για διοικητική αποκέντρωση όπως 
τροποποιήθηκε και συμπληρώθηκε μεταγενέστερα με το Ν.Δ. 532/70 
και την 550/16.1.1986 απόφαση του Νομάρχη Εύβοιας «περί αναθέ- 
σεως αρμοδιοτήτων υπογραφής υπηρεσιακών εγγράφων». 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 

3. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της Χώρας» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 


α) 160417/1180/8.7.80, β) 182447/3049/24.9.80. 

5. Την Ζ/1183/26.4.1991 αναφορά του Δασαρχείου Χαλκίδας 
περί κηρύξεως αναδασωτέου δάσους 12,200 στρεμμάτων στη θέση 
Τρύπες Λύκου του διακατεχόμενου δάσους Παραλίας Αυλίδας που εκ¬ 
χερσώθηκε παράνομα από τους: 1) Αντώνιο Δημ. Μυτούση κατ. Παρα¬ 
λίας, 2) Κάκια χα Αθ. Στασινοπόύλου κατ. Αθηνών, 3) Αναστάσιο Αλ. 
Σαμπάνη κατ. Φάρου, 4) Ανδρέα Αλ. Σαμπάνη κατ. Φάρου και 5) Δη- 
μήτριο Χρ. Λειβαδίτη κατ. Βαθέος Αυλίδας κατά τον μήνα Φεβρουάριο 
1991, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους και την προστασία και ανάπτυξη της δασικής βλάστησης με 
τεχνητή αναδάσωση βάσει ειδικού προγράμματος, που θα συνταχθεί 
από το Δασαρχείο Χαλκίδας, την έκταση διακατεχόμενου δάσους δώ¬ 
δεκα στρεμμάτων διακοσίων τ.μ. (12,200 στρεμμάτων) που βρίσκεται 
στη θέση Τρύπες Λύκου Κοινότητας Παραλίας Αυλίδας Ν. Εύβοιας, 
προσδιορίζεται από τα στοιχεία Β Γ ΘIΒ (τμήμα III) και Δ Ε Ζ Η Δ (τμ. 
IV) και έχει όρια: 

Τμήμα III 

Ανατολικά: Με αγρό. 

Δυτικά: Με μη καέν δάσος χαλ. πεύκης και στη συνέχεια αναδασω¬ 
τέα έκταση. 

Βόρεια: Αναδασωτέα έκταση (Καψάλα) με την 2940/4.8.1985 
απόφασή μας. 

Νότια: Αναδασωτέα έκταση (Καψάλα) με την 2940/4.8.1985 από¬ 
φασή μας. 

Τμήμα IV 

Ανατολικά: Με αγρό. 

Δυτικά: Με διακατεχόμενο δάσος χαλ. πεύκης. 

Βόρεια: Με αγρό. 

Νότια: Με αναδασωτέα έκταση με 2940/4.8.1985 απόφασή μας. 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χαλκίδα, 17 Μαΐου 1991 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του δήμου Π. Φαλήρου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α’ 58). 

2. Τις διατάξεις του Π. Δ/τος 470/1979 «ΓΙερί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος'510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το 367/1987 Π. Δ/γμα (Α’ 163). , 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57 ). 

5. Τις διατάξεις του άρθρου 23 παρ. 1 (εδ, ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την 23897/6.6.1990 πράξη συναίνεσης των Αικατερίνης Τετε- 
νίδου, Βασιλείου Μηλοπούλου, Ευαγγελίας Μηλοπούλου και Ελπίδος ή 
Εσθήρ Κιουρτσιδάκη - Καρπέτα αποκλειστικών κυρίων του παρακάτω 
περιγραφομένου ακινήτου. 

7. Την 72193/8.8.1990 αίτηση των Ελπίδας ή Εσθήρ Κιουρτσι- 
δάκη - Καρπέτα, Αικ. Τετενίδου, Βασιλείου Μηλοπούλου και Ευαγγε¬ 
λίας Μηλοπούλου για την έκδοση τίτλου μεταφοράς συντελεστή δόμη¬ 
σης. 

8. Την 256/24.5.1989 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την κατόπιν αυτοψίας της υπαλλήλου Χριστοφίλου επιβεβαίωση 
των εμπλεκομένων στον υπολογισμό του μεταφερομένου συντελεστή δό¬ 
μησης στοιχείων του ακινήτου που βρίσκεται επί της οδού Μουσσών 65 
εντός του ρυμοτομικού σχεδίου Π. Φαλήρου (Ν. Αττικής). 

10. Την 72581/1.11.1990 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής 
τεχνικής μελέτης με πρόταση του Υπουργού Περιβάλλοντος Χωροτα¬ 
ξίας και Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί της οδού Μουσσών αρ. 65 του ρυμοτομι¬ 
κού σχεδίου του δήμου Π! Φαλήρου (Ν. Αττικής) και έχει χαρακτηρι- 
σθεί ως διατηρητέο με την 73037/6291/17.11.1987 (Δ' 1169) από¬ 
φαση του Αναπληρωτή Υπουργού Περιβάλλοντος Χωροταξίας και Δη¬ 
μοσίων Έργων, του οποίου την αποκλειστική κυριότητα έχουν οι παρα¬ 
πάνω συναινούντες στη μεταφορά του συντελεστή δόμησης, όπως το βα- 
ρυνόμενο ακίνητο φαίνεται με στοιχεία Α, Β, Γ, Δ, Ε, Ζ, Α στο σχετικό 
πρωτότυπο διάγραμμα σε κλίμακα 1:200, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την 
55572/1991 πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 434,87 τ.μ. 

β. Ποσοστό κάλυψης: 40%. 

γ. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 2,40. 

δ. Δομήσιμες επιφάνειες που αντιστοιχούν σ’ αυτό είναι: 
434,87 X 2,40 = 1043,68 τ.μ. 

ε. Δομημένη επιφάνεια: 423,17 τ.μ. (159,72 τ.μ. στο ισόγειο, 
150,06 τ.μ. στον Α’ όροφο και 113,39 τ.μ. στον Β' όροφο). 

στ. Μεταφερόμενη δομήσιμη επιφάνεια: , 

620,51 τ.μ. (1043,68 - 423,17 = 620,51·τ.μ.) από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Αικατερίνης Τετενίδου, Βασιλείου Μηλοπούλου, Ευαγγελίας 
Μηλοπούλου και Ελπίδος ή Εσθήρ Κιουρτσιδάκη - Καρπέτα, για εμβα¬ 
δόν 620,51 ΐ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου Αθηνών (Ν. Αττικής) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν" 880/1979 «Περί καθορισμού 
ανωτάτου ορίου συντελεστού δομήσεως κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138) όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979» (Α' 154) 
όπως τροποποιήθηκε με το 367/1987 Π. Δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ') του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Την 11787/18.10.1990 πράξη συναίνεσης ενώπιον της συμβο¬ 
λαιογράφου Αθηνών Θέτιδας Αναστασίου Καφαντάρη, των Μαρίας Κα¬ 
ντζίνου και Άννας Ζαζάνη αποκλειστικών κυρίων του παρακάτω περι- 
γραφομένου ακινήτου. 

7. Την από 5.6.1990 αίτηση των Μαρίας Καντζίνου και Άννας Ζα¬ 
ζάνη. 

8. Την 390/5.10.1990 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

9. Την 25367/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

10. Την κατόπιν αυτοψίας της υπαλλήλου Χριστοφίλου Νικολέττας 
επιβεβαίωση των εμπλεκομένων στον υπολογισμό του μεταφερομένου 
συντελεστή δόμησης στοιχείων του ακινήτου που βρίσκεται εντός του 
ρυμοτομικού σχεδίου Αθηνών επί των οδών Αναπαύσεως και Τυρταίου 
στο Μετς, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται εντός του ρυμοτομικού σχεδίου Αθηνών, επί 
των οδών Αναπαύσεως και Τυρταίου στο Μετς και έχει χαρακτηρισθεί 
ως διατηρητέο με την 44055/4551/1988 (Δ' 511) απόφαση του 
Υπουργού Περιβάλλοντος, Χωροταξίας και Δημοσίων Έργων και του 
οποίου την αποκλειστική κυριότητα έχουν οι παραπάνω συναινούσες στη 
μεταφορά συντελεστή Μαρία Καντζίνου και Άννα Ζαζάνη, όπως το βα- 
ρυνόμενο ακίνητο φαίνεται με στοιχεία Α.Β.Γ.Δ.Ε.Α στο σχετικό πρω¬ 
τότυπο" διάγραμμα σε κλίμακα 1:500, που θεωρήθηκε από τον Προϊ¬ 
στάμενο της Δ/νσης Τοπογραφικών Εφαρμογών με την 55571/1991 
πράξη του και που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία του βαρυνομένου διατηρητέου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου: 143,92 τ.μ. 

β. Συντελεστής δόμησης: 3,00. 

γ. Ποσοστό κάλυψης: 70%. 

δ. Επιτρεπόμενη δόμηση: 143,92 τ.μ. X 3 = 431,76 τ.μ. 

ε. Υπάρχουσα δόμηση: 213,46. τ.'μ. 

στ. Μεταφερόμενες δομήσιμες επιφάνειες: 218,30 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Μαρίας Καντζίνου και Άννας Ζαζάνη για εμβαδόν 218,30 τ.μ. 
από ορόφους. 

Άρθρο 3 

Η ισχύς του παρόντος διατάγματος αρχίζει από την δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 18 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ- 
ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 


Ε ΛΒΤΔΕΑ = 

ΑΠΟΦΑΣΕΙΣ 

Αριθ. X. 11616 (4) 

Τροποποίηση ρυμ. σχεδίου Δ. Πάτρας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και Κωμών του 
Κράτους» (ΦΕΚ 228Α/1923) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2. Το Α.Ν. 314/1968 (ΦΕΚ 47/Α) όπως τροποποιήθηκαν και συ¬ 
μπληρώθηκαν με τα υπ’ αρ. 1018/71 Ν. Δ/γμα (ΦΕΚ 220/Α) και με 
την παρ. 3 του άρθρου 34 του Ν. 1577/85 (ΦΕΚ 219/Α). 

3. Τις δ/ξεις του με αρ. 183/1986 Π. Δ/τος (ΦΕΚ 70/Α) και ειδι¬ 
κότερα το άρθρο 1 παρ. 1. 

4. Την με αρ. 45/90 γνωμοδότηση του Δ.Σ. Πάτρας. 

5. Το με αρ. 19/1990 πρακτικό θέμα 10ον όπου η γνωμοδότηση 
του ΣΧΟΠ Ν. Αχαΐας, αποφασίζουμε: 

Άρθρο 1 

Εγκρίνεται η τροποποίηση του ρυμ. σχεδίου Δ. Πάτρας και τροπο¬ 


ποιούμε τα Ο.Τ. 845 - 846 μετατοπίζοντας την εγκ. οδό πλάτους 8.00 
μέτρων ανατολικά του Ο.Τ. 840. 

Μεταξύ των Ο.Τ. 845 - 846 δημιουργείται πεζόδρομος πλάτους 
5.00 μέτρων. 

Η ανωτέρω τροποποίηση φαίνεται αναλυτικά στο τοπογραφικό διά¬ 
γραμμα κλίμακα 1:500 που συνοδεύει την παρούσα απόφαση. 

Άρθρο 2 

Η παρούσα απόφαση μαζί με το τοπογραφικό διάγραμμα 1/500 να 
αναρτηθεί στον πίνακα των ανακοινώσεων του Τμήματος Πολεοδομίας 
από την ημέρα δημοσίευσής της και για 15 μέρες. 

Άρθρο 3 

Η ισχύς της παρούσης απόφασης αρχίζει από την ημέρα δημοσίευσης 
στην Εφημερίδα στην Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

, Πάτρα, 21 Δεκεμβρίου 1990 

Ο Νομάρχης 
ΝΙΚ. ΤΑΓΑΡΗΣ 



















